ส่วนหนึ่งของความขัดแย้งอิสราเอล–ปาเลสไตน์

เกิดการประจันหน้าด้วยความรุนแรงหลายครั้งระหว่างชาวปาเลสไตน์และตำรวจอิสราเอลที่บริเวณมัสยิดอัลอักศอในกรุงเยรูซาเลมในเดือนเมษายน พ.ศ. 2566 หลังจากการละหมาดเดือนเราะมะฎอนในช่วงเย็น ชาวปาเลสไตน์ได้กักตัวเองภายในมัสยิด โดยพวกเขาได้รับแจ้งจากรายงานข่าวว่าชาวยิววางแผนที่จะบูชายัญแพะที่บริเวณนั้น (ซึ่งเป็นสิ่งต้องห้ามตามกฎหมายอิสราเอล) ต่อมาตำรวจอิสราเอลได้บุกเข้าไปในมัสยิดพร้อมอุปกรณ์ปราบจลาจล ส่งผลให้มีผู้บาดเจ็บ 50 ราย และมีผู้ถูกจับกุม 400 คน

หลังจากการปะทะ กลุ่มติดอาวุธปาเลสไตน์ ยิงจรวดเข้าใส่อิสราเอลจากฉนวนกาซาและประเทศเลบานอน ซึ่งได้รับการตีความว่าเป็นการตอบโต้ต่อเหตุการณ์ที่อัลอักศอ

ภูมิหลัง
--------

การปะทะกันเกิดขึ้นในช่วงที่ความตึงเครียดระหว่างอิสราเอลและปาเลสไตน์เพิ่มขึ้น เนื่องจากใน พ.ศ. 2566 เดือนเราะมะฎอนของชาวมุสลิม เทศกาลปัสกาของชาวยิว และสัปดาห์อีสเตอร์ของชาวคริสเตียน เวียนมาถึงในช่วงเวลาไล่เลี่ยกัน

นับตั้งแต่ช่วงต้นเดือนเราะมะฎอนเมื่อวันที่ 22 มีนาคม ผู้ละหมาดชาวมุสลิมได้พยายามที่จะสวดมนต์ข้ามคืนในมัสยิดอัลอักศอ ซึ่งปกติแล้วจะอนุญาตให้ทำได้เฉพาะในช่วง 10 วันสุดท้ายของเดือน (ในปี 2566 คือวันที่ 11–21 เมษายน) ตำรวจอิสราเอลได้เข้าไปในมัสยิดเพื่อขับไล่ผู้ละหมาดทุกคืนในช่วงเดือนดังกล่าว

เมื่อวันที่ 3 เมษายน ตำรวจอิสราเอลได้จับกุมนักเคลื่อนไหวชาวยิวคนหนึ่งโดยฝ่ายบริหารของเนินพระวิหารพยายามที่จะสกัดกั้นความต้องการของกลุ่มชาวยิวที่จะฝ่าฝืนคำสั่งห้ามชาวยิวสวดมนต์ในบริเวณมัสยิดอัลอักศอ และประกอบพิธีกรรมบูชายัญในเทศกาลปัสกา ซึ่งจะเริ่มขึ้นในช่วงเย็นวันที่ 4 เมษายน ในวันเดียวกันนั้น อิตามาร์ เบน-กวีร์ รัฐมนตรีว่าการกระทรวงความมั่นคงแห่งชาติอิสราเอล ได้สนับสนุนให้กลุ่มชาวยิวไปที่เนินพระวิหารในช่วงเทศกาลปัสกา แต่งดเว้นพิธีกรรมบูชายัญ ตามสภาพการณ์ปัจจุบันชาวยิวได้รับอนุญาตให้เข้าชมบริเวณเนินพระวิหารแต่ไม่ให้สวดมนต์ที่นั่น

เหตุการณ์
---------

การเผชิญหน้าเริ่มขึ้นในคืนวันที่ 4 เมษายน เมื่อชาวปาเลสไตน์สองสามร้อยคนขังตัวเองอยู่ในมัสยิดอัลอักศอหลังจากการละหมาดในเดือนเราะมะฎอน ท่ามกลางความกังวลว่าชาวยิวอาจมุ่งหน้าไปที่เนินพระวิหาร เพื่อประกอบพิธีกรรมบูชายัญแม้ว่าจะมีข้อห้ามก็ตาม ตำรวจอิสราเอลตอบสนองสถานการณ์โดยบุกเข้าไปในมัสยิดพร้อมอุปกรณ์ปราบจลาจล ชาวปาเลสไตน์ในเหตุการณ์ระบุว่า ตำรวจได้ขว้างระเบิดแสง ยิงกระสุนยาง และทุบตีชาวปาเลสไตน์บนพื้นด้วยกระบอง ส่งผลให้มีผู้บาดเจ็บอย่างน้อย 50 คน และผู้ถูกจับกุม 400 คน ตามการระบุของตำรวจอิสราเอล ชาวปาเลสไตน์ได้ขว้างก้อนหินและจุดพลุดอกไม้ไฟใส่ตำรวจ วีดิทัศน์ที่เผยแพร่โดยตำรวจอิสราเอลแสดงให้เห็นว่ามีการใช้ดอกไม้ไฟภายในมัสยิด และมีเจ้าหน้าที่ตำรวจคนหนึ่งได้รับบาดเจ็บ เหตุการณ์ดังกล่าวเพิ่มความตึงเครียดระหว่างชาวอิสราเอลและชาวปาเลสไตน์ และดึงดูดความสนใจจากนานาชาติต่อความขัดแย้งที่กำลังดำเนินอยู่ในภูมิภาคนี้

คืนถัดมา ผู้ละหมาดชาวปาเลสไตน์กักกันตัวเองในมัสยิดอีกครั้ง และได้ถูกตำรวจอิสราเอลกวาดต้อนออกไป

ปฏิกิริยา
---------

หนังสือพิมพ์ *เดอะไทมส์ออฟอิสราเอล* รายงานการประเมินของเจ้าหน้าที่อาวุโสของอิสราเอลระบุว่า ตำรวจ "ทำเกินกว่าเหตุ" ในการปฏิบัติต่อชาวปาเลสไตน์ จากการให้น้ำหนักว่าอัลอักศอกำลังตกอยู่ในอันตรายจากการเรียกชุมนุม ซึ่งเป็นการสนับสนุนศัตรูของอิสราเอลและทำให้ชื่อเสียงของอิสราเอลเสียหาย ผู้ประเมินเรียกให้ตรวจสอบแนวทางปฏิบัติของเจ้าหน้าที่ซึ่งพวกเขาถูกสั่งให้ปฏิบัติด้วยความยับยั้งชั่งใจ อย่างไรก็ตาม เขาระบุว่าตำรวจถูกบังคับให้เข้าไปในมัสยิดหลังจากได้รับข่าวว่าชาวปาเลสไตน์จำนวนมากเก็บอาวุธไว้ที่นั่นโดยมีจุดประสงค์เพื่อโจมตีเจ้าหน้าที่รักษาความปลอดภัยและพลเรือนชาวอิสราเอล เจ้าหน้าที่ความมั่นคงของอิสราเอลอีกคนหนึ่งกล่าวโทษองค์กรเยรูซาเลมวักฟ์ ซึ่งได้รับการแต่งตั้งจากจอร์แดนในการดูแลมัสยิดอัลอักศอว่าไม่มีมาตรการที่เพียงพอในการจัดการกับผู้ก่อการจลาจลชาวปาเลสไตน์ ทางการปาเลสไตน์และฮามาสประณามการกระทำของตำรวจอิสราเอล ซึ่งพวกเขาอธิบายว่าเป็นการก่ออาชญากรรม ทางการอิสราเอลปกป้องการกระทำของตนว่าเป็นการกระทำเท่าที่จำเป็นเพื่อรักษาความสงบเรียบร้อยและความปลอดภัยของประชาชน

ปีเตอร์ สตาโน โฆษกหัวหน้าฝ่ายกิจการภายนอกของสหภาพยุโรปกล่าวว่า สหภาพยุโรป "กังวลอย่างยิ่ง" ต่อความรุนแรงที่มัสยิดอัลอักซอในกรุงเยรูซาเลม และเรียกร้องให้ทุกฝ่ายแสดงความยับยั้งชั่งใจในช่วงวันหยุดทางศาสนา

เคมัล คือลึชดาโรลู ผู้นำพรรคฝ่ายค้านของตุรกีประณามการโจมตีดังกล่าว

นาวาฟ อัลอะห์มัด อัลญาบิร อัศเศาะบาห์ เจ้าผู้ครองนครรัฐคูเวต ทรงประณามการรุกรานของอิสราเอลต่อมัสยิดอัลอักศอ

นายกรัฐมนตรีแคนาดา จัสติน ทรูโด แสดงความกังวลและเรียกร้องให้ลดความรุนแรงลง

แถลงการณ์ของกระทรวงการต่างประเทศและความร่วมมือระหว่างประเทศสหรัฐอาหรับเอมิเรตส์ "ประณามอย่างรุนแรงต่อการบุกโจมตีมัสยิดอัลอักศอโดยตำรวจอิสราเอล ... และย้ำว่าผู้ละหมาดไม่ควรกักกันตัวเองภายในมัสยิดและสถานที่สักการะโดยมีอาวุธและวัตถุระเบิด"

กระทรวงการต่างประเทศโอมานออกแถลงการณ์ประณามและกล่าวโทษการโจมตีมัสยิดอัลอักศอของกองกำลังยึดครองของอิสราเอล

นอกจากนี้ การกระทำของตำรวจอิสราเอลยังถูกประณามในแถลงการณ์ของกระทรวงการต่างประเทศของกาตาร์, ตุรกี, จอร์แดน, ซาอุดิอาระเบีย, บาห์เรน, อิหร่าน, โมร็อกโก, แอลจีเรีย, ปากีสถาน, อัฟกานิสถาน, บังกลาเทศ และมาเลเซีย

ผลที่ตามมา
----------

หลังเหตุการณ์ดังกล่าว กลุ่มติดอาวุธปาเลสไตน์เตือนถึงการเผชิญหน้ากันที่จะตามมา กองกำลังป้องกันประเทศอิสราเอล (IDF) กล่าวว่ามีการยิงจรวดเก้าลูกจากฉนวนกาซาสู่อิสราเอล

เมื่อวันที่ 6 เมษายน กองกำลังป้องกันประเทศระบุว่ามีการยิงจรวดบางส่วนจากเลบานอน มีรายงานว่าจรวดดังกล่าวถูกยิงโดยกลุ่มปาเลสไตน์ ไม่มีความเห็นในทันทีจากกองทัพเลบานอน ในแถลงการณ์ที่เป็นลายลักษณ์อักษร กองกำลังชั่วคราวแห่งสหประชาชาติในเลบานอน (UNIFIL) กล่าวถึงสถานการณ์ดังกล่าวว่า "ร้ายแรงอย่างยิ่ง" และเรียกร้องให้มีความยับยั้งชั่งใจ โดยระบุว่า อารอลโด ลาซาโร (Aroldo Lazaro) ผู้บัญชาการ UNIFIL กำลังติดต่อกับเจ้าหน้าที่ทั้งสองฝ่าย

เมื่อวันที่ 7 ตุลาคม พ.ศ. 2566 กลุ่มฮามาสได้เปิดฉากการโจมตีครั้งใหญ่ต่ออิสราเอลด้วยการรุกรานและโจมตีด้วยจรวด โมฮัมเมด เดอิฟ ผู้บัญชาการกองพลน้อยอิซซ์ อัดดิน อัลกัสซาม อ้างว่าการโจมตีดังกล่าวเกิดขึ้นเพื่อตอบโต้ต่อ "การดูหมิ่นมัสยิดอัลอักศอ"

อ้างอิง
-------

1. 1 2 3 4  "Al-Aqsa mosque: Violence as Israeli police raid Jerusalem holy site". *BBC News* (ภาษาอังกฤษแบบบริติช). 5 เมษายน 2023. สืบค้นเมื่อ 9 เมษายน 2023.
2. 1 2 3 4 5  Debre, Isabel (5 เมษายน 2023). "Violence erupts at Jerusalem holy site for a 2nd night". *Associated Press*. สืบค้นเมื่อ 23 สิงหาคม 2023.
3. 1 2 3  Salma, Abeer; Tawfeeq, Mohammed; Hauser, Jennifer (5 เมษายน 2023). "Israeli police storm al-Aqsa mosque during Ramadan prayers, sparking rocket fire from Gaza". *CNN*. เก็บจากแหล่งเดิมเมื่อ 5 เมษายน 2023. สืบค้นเมื่อ 5 เมษายน 2023.
4. ↑  Gritten, David; Lukov, Yaroslav (5 เมษายน 2023). "Jerusalem: Clashes erupt at al-Aqsa mosque". *BBC News*. เก็บจากแหล่งเดิมเมื่อ 5 เมษายน 2023. สืบค้นเมื่อ 5 เมษายน 2023.
5. ↑  Williams, Dan (3 เมษายน 2023). "Israel detains Passover sacrifice campaigner as Al Aqsa tensions simmer". *Reuters* – โดยทาง www.reuters.com.
6. ↑  Obel, Ash (3 เมษายน 2023). "Police minister: Jews must go to Temple Mount on Passover — but no animal sacrifice". *The Times of Israel*. สืบค้นเมื่อ 19 พฤษภาคม 2023.
7. ↑  ToI Staff (9 เมษายน 2023). "Hundreds of Jews tour tense Temple Mt.; Jordan warns against violations of status quo". *The Times of Israel* (ภาษาอังกฤษแบบอเมริกัน). สืบค้นเมื่อ 10 เมษายน 2023.
8. 1 2  "Ramadan and Passover raise tensions at Jerusalem holy site". *BBC News* (ภาษาอังกฤษแบบบริติช). 5 เมษายน 2023. เก็บจากแหล่งเดิมเมื่อ 5 เมษายน 2023. สืบค้นเมื่อ 5 เมษายน 2023.
9. ↑  "Top Israeli official admits police overreacted in beating Palestinians inside al-Aqsa". *The Times of Israel*. 9 เมษายน 2023. สืบค้นเมื่อ 19 พฤษภาคม 2023.
10. ↑  "Israeli forces storm Al-Aqsa, attack worshippers during Ramadan". *Al Jazeera*. 5 เมษายน 2023. เก็บจากแหล่งเดิมเมื่อ 5 เมษายน 2023. สืบค้นเมื่อ 5 เมษายน 2023.
11. ↑  "EU 'deeply concerned' by violence at Jerusalem's Al-Aqsa Mosque". *www.aa.com.tr*. เก็บจากแหล่งเดิมเมื่อ 5 เมษายน 2023. สืบค้นเมื่อ 5 เมษายน 2023.
12. ↑  "Kılıçdaroğlu'ndan tepki: Mescid-i Aksa'daki saldırıyı şiddetle lanetliyorum". *www.cumhuriyet.com.tr* (ภาษาตุรกี). เก็บจากแหล่งเดิมเมื่อ 5 เมษายน 2023. สืบค้นเมื่อ 5 เมษายน 2023.
13. ↑  Raycraft, Richard. "Trudeau calls for peace following Israeli raid of mosque". *Canadian Broadcasting Corporation*. สืบค้นเมื่อ 7 เมษายน 2023.
14. ↑  "UAE condemns storming of Al-Aqsa Mosque by Israeli police". *www.mofaic.gov.ae*. สืบค้นเมื่อ 7 เมษายน 2023.
15. ↑  "Oman denounces occupation forces' storming of Al Aqsa Mosque". *Foreign Ministry of Oman*. 5 เมษายน 2023. สืบค้นเมื่อ 7 เมษายน 2023.
16. ↑  "Qatar condemns in the strongest terms the Israeli occupation forces storming of Al-Aqsa Mosque and attacking worshippers". *www.mofa.gov.qa*. สืบค้นเมื่อ 8 เมษายน 2023.
17. ↑  Republic of Türkiye Ministry of Foreign Affairs (5 เมษายน 2023). "Press Release Regarding the Attacks and Provocations On Al-Aqsa Mosque". สืบค้นเมื่อ 8 เมษายน 2023.
18. ↑  الأردن يحذر من استمرار اعتداءات شرطة الاحتلال الإسرائيلي على المصلين. *mfa.gov.jo* (ภาษาอาหรับ). สืบค้นเมื่อ 8 เมษายน 2023.
19. ↑  توضح وزارة الخارجية أن المملكة العربية السعودية تتابع بقلقٍ بالغ اقتحام قوات الاحتلال الإسرائيلي لباحات المسجد الأقصى الشريف، والاعتداء على المصلين، واعتقالها عددٍ من المواطنين الفلسطينيين. *www.mofa.gov.sa* (ภาษาอาหรับ). สืบค้นเมื่อ 8 เมษายน 2023.
20. ↑  "Bahrain condemns Israeli police raiding Al-Aqsa Mosque". *www.mofa.gov.bh* (ภาษาอังกฤษแบบอเมริกัน). สืบค้นเมื่อ 8 เมษายน 2023.
21. ↑  "Tweet of the Foreign Ministry spokesman". *en.mfa.gov.ir* (ภาษาอังกฤษ). สืบค้นเมื่อ 8 เมษายน 2023.[*ลิงก์เสีย*]
22. ↑  "Statement". *Ministry of Foreign Affairs, African Cooperation and Moroccan Expatriates* (ภาษาอังกฤษ). สืบค้นเมื่อ 8 เมษายน 2023.
23. ↑  "Algeria condemns storming of Al-Aqsa Mosque by the Israeli occupation authority". *Ministry of Foreign Affairs and National Community Abroad*. สืบค้นเมื่อ 8 เมษายน 2023.
24. ↑  "Pakistan strongly condemns Israeli raid on Al-Aqsa Mosque – Ministry of Foreign Affairs" (ภาษาอังกฤษแบบอเมริกัน). สืบค้นเมื่อ 8 เมษายน 2023.
25. ↑  د ااا د بهرنیو چارو وزارت په الاقصی جومات کي په بې دفاع لمونځ کوونکو د اسرائیلي ځواکونو ظالمانه برید په کلکو ټکو غندي.. *mfa.gov.af* (ภาษาพัชโต). สืบค้นเมื่อ 8 เมษายน 2023.
26. ↑  "Ministry of Foreign Affairs". *Ministry of Foreign Affairs- Bangladesh*. 6 เมษายน 2023. สืบค้นเมื่อ 9 เมษายน 2023.
27. ↑  "Malaysia strongly condemns the attacks by Israeli occupation forces on worshippers in the Al-Aqsa mosque". *Ministry of Foreign Affairs - Malaysia*. 6 เมษายน 2023. สืบค้นเมื่อ 9 เมษายน 2023.
28. 1 2 3  "Israel intercepts rocket fire from southern Lebanon". *Al Jazeera* (ภาษาอังกฤษ). 6 เมษายน 2023. สืบค้นเมื่อ 6 เมษายน 2023.
29. ↑  "UNIFIL urges restraint after Israel intercepts rockets fired from southern Lebanon". *Al Arabiya English* (ภาษาอังกฤษ). 6 เมษายน 2023. สืบค้นเมื่อ 6 เมษายน 2023.
30. ↑  חלבי, עינב (7 ตุลาคม 2023). מוחמד דף על מתקפת הרקטות: ישראל חיללה את אל-אקצא, קורא לערביי ישראל להצטרף. *Ynet* (ภาษาฮิบรู). สืบค้นเมื่อ 7 ตุลาคม 2023.